**A látogatók fogadásának, valamint az intézet elhagyásának a szabályai**

**Látogató fogadása**

1. Az elítélt havonta legalább egyszer, alkalmanként hatvan percben, de legfeljebb kilencven percben, egyidejűleg négy fő látogatót fogadhat.

2. Az elítélt és a látogató beszélgetése ellenőrizhető, amelynek lehetőségéről az elítéltet és a látogatót tájékoztatni kell.

3. Ha a bv. intézet biztonsága indokolja, a bv. intézmény főigazgató főorvosa elrendelheti, hogy az elítélt biztonsági beszélő fülkében, vagy rácson keresztül beszélhet a látogatóval.

4. A látogatásból ki kell zárni azt, akit az ügyész vagy a bíróság a folyamatban lévő büntetőeljárás eredményessége érdekében attól eltiltott, illetve azt, akinek a magatartása az intézet, valamint a fogvatartás biztonságára veszélyt jelent.

5. A látogatás félbeszakítható, ha az elítélt vagy a látogató a látogatás rendjét megsérti, és azt figyelmeztetés ellenére sem hagyja abba.

6. A látogatást meg kell szakítani a szükséges intézkedések megtétele mellett, ha az elítélt vagy a látogató magatartása az intézet rendjét, a fogvatartás biztonságát közvetlenül sérti vagy veszélyezteti.

7. Az elítélt által megjelölt személyek részére a látogatásról az intézmény az elítélt útján értesítést küld. Ha nem az a személy érkezett az elítélthez, akinek a látogatási értesítést küldték, de az érintett személy az elítélt nyilvántartott kapcsolattartója, a látogatás engedélyezhető.

8. **Az Intézményben az alábbi időpontokban biztosított a látogató fogadás:**

* **minden hónap 2. péntek 15:15-órától**
* **minden hónap 4. péntek 10:30-órától (előzetes+egyéb)**

**A látogatás során lehetőség van előre elkészített látogatói csomag, vagy a honlapon keresztül történő csomag vásárlására, melyhez szükség van a kapcsolattartó azonosító-, és PIN kódjára. A látogató fogadás során vásárolt csomag ellenértéke készpénzben is kifizethető.**

9. Az elítélt részére nem engedélyezett, hogy a látogatás alatt élelmiszert fogyasszon.

10. A látogatás ideje alatt csak az intézet által biztosított ital fogyasztható.

11. Az elítélt a látogatónak ajándékot vagy más tárgyat csak engedéllyel adhat át.

12. Az elítélt vagy a kapcsolattartó kérésére a látogatási idő indokolt esetben meghosszabbítható. A látogatási idő ebben az esetben sem haladhatja meg a Bv. tv. 177. § (1) bekezdésében meghatározott időt.

13. Intézetünkben a szabadságvesztés ideje alatt született és az anyával együttesen elhelyezett gyermekre vonatkozóan - 2 hetes korának betöltése után, egészségi állapotától függően - részére rendszeres, heti 1 alkalommal, 1 óra időtartamban az általános látogatási szabályoktól eltérő látogató fogadás engedélyezhető. A látogatási engedély kiadását az látogatásra jogosult hozzátartozó (elsősorban apa, nagyszülő, nagykorú testvér ) kérheti.

Megőrzésen tartózkodó fogvatartott részére a Kórház akkor köteles biztosítani, ha a szállításra kifejezetten látogató fogadása céljából került sor

**Látogató bv. intézeten kívüli fogadása**

1. Az elítélt számára – a szabadságvesztés végrehajtási fokozataira és rezsimjeire vonatkozó rendelkezések szerint – engedélyezhető látogató bv. intézeten kívüli fogadása, amelynek tartama alkalmanként legalább két óra.

2. Látogató intézeten kívüli fogadása annak az elítéltnek engedélyezhető, aki a szabadságvesztésből a büntetés egyharmadát letöltötte, és fegyházban legalább egy évet, börtönben legalább hat hónapot, fogházban legalább három hónapot kitöltött, vagy akit átmeneti részlegre helyeztek.

3. Az intézeten kívüli látogatás idejére – az elítélt letétében lévő pénze terhére – a főigazgató főorvos költőpénz kiadását engedélyezheti. Az intézeten kívüli látogatás a szabadságvesztés időtartamába beszámít.

4. A látogató intézeten kívüli fogadása esetén az elítélt kizárólag a látogató megjelenését követően távozhat az intézetből.

5. Látogató bv. intézeten kívüli fogadása a Bv. tv. 178. § (2) bekezdésében meghatározott feltételek fennállása esetén, az elítélt rezsimbe sorolása és biztonsági kockázati szintjére tekintettel eseti döntés alapján, az igazgató által meghatározott helyre engedélyezhető.

6. A látogató bv. intézeten kívüli fogadását az elítélt vagy a reintegrációs tiszt kezdeményezheti.

7. A látogató bv. intézeten kívüli fogadása esetén az elítélt csak azzal a kapcsolattartóval hagyhatja el a bv. intézetet, akinek a látogatási értesítést küldték.

**Kimaradás**

1. Kimaradás annak az elítéltnek engedélyezhető, aki a szabadságvesztésből a büntetés egyharmadát letöltötte, és fegyházban legalább egy évet, börtönben legalább hat hónapot, fogházban legalább három hónapot kitöltött, vagy akit átmeneti részlegre helyeztek.

2. A kimaradás tartama a huszonnégy órát nem haladhatja meg. A kimaradás idejére a főigazgató főorvos – az elítélt letétben lévő pénze terhére – költőpénz kiadását engedélyezheti.

3. Kimaradás elsősorban az elítélt családi és társadalmi kapcsolatainak fenntartása, oktatásban, képzésben való részvétele, a szabadulása után a munkahelyről és a lakásról való gondoskodás elősegítése érdekében engedélyezhető.

4. A kimaradás az elítéltek csoportja részére is engedélyezhető.

**Eltávozás**

1.Eltávozás kizárólag akkor engedélyezhető, ha az elítélt a szabadságvesztésből a büntetés egyharmadát letöltötte, és fegyházban legalább egy évet, börtönben legalább fél évet, fogházban legalább három hónapot kitöltött.

2. Az eltávozás tartama évente fegyházban legfeljebb öt nap, börtönben legfeljebb tíz nap, fogházban és az átmeneti részlegen legfeljebb tizenöt nap. Ha az elítélt fizetett szabadsággal rendelkezik, az eltávozást a fizetett szabadságba be kell számítani.